લાઉડ મ્યુઝિકનાં વધુ ઉપયોગથી તમે બહેરા થઇ શકો છો. નેશનલ એકેડમી ઓફ સાયંન્સે પોતાની સ્ટડીમાં જણાવ્યું છે કે, કેવી રીતે લાઉડ મ્યુઝિક તમને બહેરા બનાવી શકે છે. તેમના જણાવ્યાં મુજબ કાનથી તમારા મગજ સુધી ઇલેક્ટ્રિક સિગ્નલ પહોચાડનારા નર્વ સૈલ પર મેલિન શીટ નામની કોટિંગ હોય છે. આ ઇલેક્ટ્રીક સિગ્નલને સૈલની સાથે આગળ વધારવામાં મદદ કરે છે. તમારા કાનની સંભાળ તમારા જ હાથમાં છે. જો તમે 110 ડેસિબલ લેવલથી વધુનો સાઉન્ડ સાંભળો છો તો તેનાથી મેલિન શીટ ફાટી શકે છે, જેનાથી ઇલેક્ટ્રીક સિગ્નલનો ફ્લો પ્રભાવિત થવાનો ખતરો બની જાય છે. જેનો સીધો અર્થ થાય છે કે નર્વ સૈલ કાનથી મગજ સુધી સિગ્નલ પહોચાડવામાં અક્ષમ બની જાય છે. અંતે તમારા કાન બરાબર અવાજ સાંભળવામાં અક્ષમ બની જાય છે. તમારી સતર્કતા તમારા કાનને થતા નુકસાનથી બચાવી શકે છે. ભવિષ્યમાં કાનને નુકસાન ન થાય તેવા પ્રયત્નો આજથી જ શરૂ કરો.